**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottságának**

**2024. február 27-i ülésére**

**Javaslat Szombathely Megyei Jogú Város Önkormányzata által fenntartott óvodák 2024. évi tavaszi szüneti zárvatartására**

A nemzeti köznevelésről szóló 2011. évi CXC. törvény 83. § (2) bekezdés b) pontja értelmében a fenntartó dönt az óvoda heti és éves nyitvatartási idejének meghatározásáról.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019.(X.31.) önkormányzati rendelet 52. § (2) bekezdés 14. pontjában a Kulturális, Oktatási és Civil Bizottság hatáskörébe utalta az óvodák általánostól eltérő nyitva tartásáról szóló döntést.

A 2023/2024. tanév rendjéről szóló 30/2023. (VIII.22.) BM rendelet alapján az iskolákban a tavaszi szünet az alábbi időpontban lesz:

* tavaszi szünet: 2024. március 28. – 2024. április 7. 5 munkanap

A korábbi évek tapasztalatai szerint a szünetek idejére kevés gyermek részére kérnek a szülők óvodai ellátást. Fentiek alapján és a Takarékossági Programban foglaltaknak megfelelően javaslom az iskolai tavaszi tanítási szünettel megegyezően az önkormányzati fenntartású óvodáknak 2024. március 28 - április 7. napjáig történő zárva tartását azzal, hogy a Szombathelyi Szűrcsapó Óvodában biztosítva lesz az ügyelet.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2024. február „ ”**

**/: Dr. László Győző :/**

**HATÁROZATI JAVASLAT**

**……../2024. (II.27.) KOCB. sz. határozat**

A Kulturális, Oktatási és Civil Bizottság a „Javaslat Szombathely Megyei Jogú Város Önkormányzata által fenntartott óvodák 2024. évi tavaszi szüneti zárvatartására” című előterjesztést megtárgyalta és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 14. pontjában kapott felhatalmazás alapján egyetért azzal, hogy az iskolai tavaszi tanítási szünettel megegyezően az önkormányzati fenntartású óvodák 2024. március 28 - április 7. napjáig zárva tartsanak, és ezalatt az ügyeletet a Szombathelyi Szűrcsapó Óvoda biztosítsa.

**Felelős:** Putz Attila, a Kulturális, Oktatási és Civil Bizottság elnöke

Dr. László Győző alpolgármester

(A végrehajtás előkészítéséért: Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal